ZAPISNIK


41. sjednice Vijeća Mjesnog odbora Demerje održane 10.  listopada 2024., u sjedištu Mjesnog odbora Demerje, Demerska ulica 33, s početkom u 18:00 sati.

NAZOČNI ČLANOVI VIJEĆA: Vesna Šantek, Ivan Svedrović,  Dražen Lončić, Dubravka Birko i Ivana Ratković

NAZOČAN DJELATNIK GRADSKOG UREDA ZA MJESNU SAMOUPRAVU, PROMET, CIVILNU ZAŠTITU I SIGURNOST: Kamelia Antonia Pelikon

Predsjednica Vijeća Mjesnog odbora Demerje Vesna Šantek pozdravlja prisutne, konstatira da je  na sjednici Vijeća prisutno 5 od 5 članova Vijeća te isto može pravovaljano raspravljati i odlučivati.
Prije utvrđivanja dnevnog reda, predsjednica Vijeća otvara raspravu o zapisniku 39. sjednice Vijeća. 
Obzirom da se nitko ne javlja za riječ, zapisnik daje na glasanje.
Jednoglasno (5“za“) usvojen je zapisnik 40. sjednice.
 
Predsjednica Vijeća otvara 41.  sjednicu Vijeća te predlaže sljedeći

d n e v n i   r e d:

1. Odluka o izmjeni Poslovnika o radu Vijeća Mjesnog odbora Demerje
2. Rasprava o pripremi prijedloga Programa građenja komunalne infrastrukture na području Grada Zagreba u 2025.,i prijedloga Programa održavanja javnih prometnih površina, građevina i uređaja javne namjene, javne rasvjete te izvanrednog održavanja neravrstanih cesta na području Grada Zagreba u 2025.
3. M. Š. S., korištenje prostora
4. T. L., korištenje prostora
5. D. ž., korištenje prostora
6. Prijedlog zaključka za sanaciji role ispod mosta kod k.č. 2110 i 2111 k.o. Demerje
7. Prijedlog zaključka za neodržavanu česticu u ulici Bedeki k.č. 918/2 i 918/3 k.o. Demerje
8. Obavijesti, pitanja i prijedlozi

Vijeće je jednoglasno (5“za“) prihvatilo predloženi dnevni red.

Ad 1). Odluka o izmjeni Poslovnika o radu Vijeća Mjesnog odbora Demerje
Predsjednica Vijeća Vesna Šantek obrazlaže Prijedlog te otvara raspravu.
Vijeće je jednoglasno (5“za“) donijelo

                                                                        ODLUKU
                     o izmjeni Poslovnika o radu Vijeća Mjesnog odbora Demerje


				           Članak 1.
      U Poslovniku o radu Vijeća Mjesnog odbora Demerje, donesenog na 25. sjednici 06. lipnja 2023., u članku 40. stavak 2. mijenja se i glasi:
     „Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandantnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv da sjednicu dostavlja članovima Vijeća najkasnike sedam dana prije održavanja sjednice.“


					Članak 2.
    Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.

OBRAZLOŽENJE 
Odluke o izmjeni Poslovnika o radu Vijeća Mjesnog odbora Demerje
Na području Grada Zagreba osnivaju se gradske četvrti i mjesni odbori kao oblici mjesne samouprave putem kojih građani sudjeluju u odlučivanju o poslovima iz samoupravnog djelokruga i lokalnim poslovima koji neposredno i svakodnevno utječu na njihov život i rad.
Mjesni odbori imaju poslovnik, kojim u skladu sa zakonom, Statutom Grada Zagreba, Pravilima Mjesnog odbora, uređuju unutarnje ustrojstvo i način rada vijeća, a osobito konstituiranje Vijeća, početak mandata i obnašanje dužnosti člana vijeća, mirovanje i prestanak mandata člana Vijeća, izbor, razrješenje i pitanje povjerenja predsjedniku i potpredsjedniku vijeća, prava i dužnosti predsjednika, potpredsjednika i članova Vijeća te način njihova ostvarivanja, postupak donošenja akata Vijeća, sjednica Vijeća, radna tijela Vijeća, javnost rada Vijeća, postupak promjene Poslovnika o radu Vijeća i obavljanje stručnih, administrativnih i drugih poslova za Vijeće.
Vijeće Mjesnog odbora Demerje donijelo je, na 25. sjednici, 06. lipnja 2023. Poslovnik o radu Vijeća Mjesnog odbora Demerje, koji je objavljen dana 07. lipnja 2023.na oglasnoj ploči u sjedištu Mjesnog odbora i stupio na snagu osmoga dana od dana objave na oglasnoj ploči.
Gradski ured za unutarnju reviziju i kontrolu proveo je u prvom kvartalu 2024. godine reviziju rada službenika izvan radnog vremena, a što se odnosilo na rad službenika Područnih odsjeka Odjela za rad tijela mjesne samouprave kojima je u opisu poslova rad s tijelima mjesne samouprave. U okviru revizijskog izvješća izradio je tri preporuke, među kojima i preporuku da se izvrši izmjena Poslovnika o radu vijeća gradskih četvrti i vijeća mjesnih odbora na način da se propiše obveza da se pozivi za sjednice šalju najkasnije sedam dana prije sjednice te osigurati da su službenici koji trebaju prisustvovati sjednici pravovremeno, najmanje sedam dana prije sjednice, obaviješteni o datumu, satu početka i trajanju sjednice, što je sukladno Kolektivnom ugovoru i Zakonu o radu, budući da je kao najveća prepreka za sudjelovanje službenika na sjednicama, kao djelatnicima upravnog tijela nadležnog za poslove mjesne samouprave koji obavljaju stručne, administrativne, tehničke i druge poslove za Vijeće, prepoznat kratak rok za sazivanje sjednica. S obzirom da je trenutna obaveza u Poslovnicima o radu vijeća mjesnih odbora sazivanje svih sjednica najkasnije tri dana prije održavanja sjednice, bilo je potrebno uskladiti navedeni rok s važećim zakonskim propisima, odnosno na način da se poziv za sjednicu dostavlja članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice.
Slijedom iznijetog, izvršena je predmetna izmjena Poslovnika o radu Vijeća Mjesnog odbora Demerje, na način da je Vijeće Mjesnog odbora Demerje donijelo, na 41. sjednici dana 10. prosinca 2024. Odluku o izmjeni Poslovnika o radu Vijeća Mjesnog odbora Demerje.
Člankom 28. stavkom 2. Poslovnika propisano da Vijeće odlukom mijenja i dopunjuje Pravila Mjesnog odbora i Poslovnik o radu Vijeća.
Člankom 74. stavkom 4. Poslovnika propisano je da ako je promjena Poslovnika potrebna radi usklađenja sa zakonom, Statutom Grada Zagreba i gradskim odlukama, prijedlog za promjenu Poslovnika mogu dati gradonačelnik i/ili predsjednik Vijeća.
Člankom 76. stavkom 2. Poslovnika propisano je da ako se Poslovnik mijenja i dopunjuje radi usklađivanja sa zakonom, Statutom Grada Zagreba ili gradskim odlukama ne provodi se prethodna rasprava.

 Sukladno navedenom, temeljem članka 99. stavka 1. točke 6. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst i 16/22) Vijeće Mjesnog odbora Demerje donijelo je na 41. sjednici 10. prosinca 2024. Odluku o izmjeni Poslovnika o radu Vijeća Mjesnog odbora Demerje, kao u prilogu, a koja stupa na snagu osmoga dana od dana objave na oglasnoj ploči u sjedištu Mjesnog odbora.

Ad 2). Rasprava o pripremi prijedloga Programa građenja komunalne infrastrukture na području Grada Zagreba u 2025.,i prijedloga Programa održavanja javnih prometnih površina, građevina i uređaja javne namjene, javne rasvjete te izvanrednog održavanja neravrstanih cesta na području Grada Zagreba u 2025.
Predsjednica Vijeća Vesna Šantek obrazlaže Prijedlog te otvara raspravu.
Vijeće traži da se realiziracije prijedlozi koji su prije doneseni.

Ad 3).  M. Š.  S., korištenje prostora
Predsjednica Vijeća Vesna Šantek obrazlaže Prijedlog te otvara raspravu.
Vijeće je jednoglasno (5“za“) donijelo

Z A K LJ U Č A K 
o jednokratnom korištenju prostora mjesne samouprave Demerje


1. M. Š. S., odobrava se jednokratno korištenje dvorane, dana 09. studenoga 2024., od 17:00 sati  do 00:00 sati. 

2. Prostor iz točke 1. ovog zaključka, koristit će M. Š. S., uz plaćanje naknade.

3. M. Š. S., obvezuje se postupati sa pažnjom dobrog gospodara u korištenju prostora.

4. O jednokratnom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost izdati će odobrenje o korištenju, a u skladu sa ovim zaključkom.

Ad 4). T. L., korištenje prostora
Predsjednica Vijeća Vesna Šantek obrazlaže Prijedlog te otvara raspravu.
Vijeće je jednoglasno (5“za“) donijelo

Z A K LJ U Č A K 
o jednokratnom korištenju prostora mjesne samouprave Demerje


1. T. L., odobrava se jednokratno korištenje dvorane, dana 18. listopada 2024., od 20:00 sati  do 00:00 sati. 

2. Prostor iz točke 1. ovog zaključka, koristit će T. L.., uz plaćanje naknade.

3. M. O., obvezuje se postupati sa pažnjom dobrog gospodara u korištenju prostora.

4. O jednokratnom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost izdati će odobrenje o korištenju, a u skladu sa ovim zaključkom.

Ad 5). D. ž., korištenje prostora
Predsjednica Vijeća Vesna Šantek obrazlaže Prijedlog te otvara raspravu.
Vijeće je jednoglasno (5“za“) donijelo

ZAKLJUČAK
	

1. U. D. Ž., odobrava se jednokratno korištenje dvorane u objektu mjesne samouprave Demerje, Demerska 33, dana 08. listopada 2024.od 18:00 sati do 09. listopada 2024.  do 02:00 sati.

2. Prostor iz točke 1. ovog zaključka, koristiti će U. D. Ž.,  bez naknade.

3. U. D. Ž., obvezuje se postupati sa pažnjom dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski za mjesnu samoupravu, promet, civilnu zaštitu i sigurnost izdati će odobrenje o korištenju, a u skladu sa ovim zaključkom
Ad 6). Prijedlog zaključka za sanaciji role ispod mosta kod k.č. 2110 i 2111 k.o. Demerje
Predsjednica Vijeća Vesna Šantek obrazlaže Prijedlog te otvara raspravu.
Vijeće je jednoglasno (5“za“) donijelo

                                    Zaključak o prijedlogu za sanacijom role ispod
                                            mosta kod k.č. 2110 i 2111 k.o. Demerje


	    
	1. Vijeće Mjesnog odbora Demerje raspravljalo je o problemu uništene role za prelazak na parcele k.č. 2110 i 2111 k.o. Demerje.

2. Vijeću Mjesnog odbora Demerje obratili se se građani sa problemom uništene role za prelazak na parcele k.č. 2110 i 2111 k.o. Demerje. Naime, prilikom košnje kanala u Demerju rola se slučajno uništila te predstavlja problem vlasnicima za dolazak na svoje parcele.

3. Ovaj zaključak dostavlja se Vijeću Gradske četvrti Brezovica na daljnje postupanje.



Ad 7). Prijedlog zaključka za neodržavanu česticu u ulici Bedeki k.č. 918/2 i 918/3 k.o. Demerje
Predsjednica Vijeća Vesna Šantek obrazlaže Prijedlog te otvara raspravu.
Vijeće je jednoglasno (5“za“) donijelo

                                     Zaključak o prijedlogu za čišćenjem
                            neodržavanih parcela na području MO Demerje


	    
	1.Vijeće Mjesnog odbora Demerje raspravljalo je o problemu neodržavanih parcela na području Mjesnog odbora Demerje.

2.Vijeće Mjesnog odbora Demerje predlaže da se prema redarstvu pošalje molba da se u njihovoj nadležnosti poduzmu radnje da se očiste parcele na sljedećim lokacijama:


· ulica Bedeki k.č. 2110 i 2111 k.o. Demerje


3.Ovaj zaključak dostavlja se Vijeću Gradske četvrti Brezovica na daljnje postupanje.



Ad 8). Obavijesti, pitanja i prijedlozi
Predsjednica obavještava prisutne:
· da je kontaktirala vlasnika parcele u Gornjodemerskoj ulici čija živica izlazi na prometnicu. Vlasnik parcele je rekao da će navedenu problematiku riješiti
· da je stranka A. N. zatražio postavu uzdignutih ploha u Gornjodemerskoj ulicu te postavu prometnog zrcala. Upućen je da svoju molbu uputi prema Sektoru za promet u čijoj je nadležnosti rješavanje navedene problematike
· da u ulici Sv. Benedikta na području Stupnika iz privatnog dvorišta se vrba nagnula na kolnik te ugrožava sigurnost prometovanjem navedenim kolnikom

Vijeće je razgovaralo o problematici rješavanja oborinske odvodnje u ulici Gorana Šivaka.
Vijeće je jednoglasno (5“za“) donijelo

                          Zaključak o prijedlogu za izradu projektne dokumentacije za   
			rješavanje oborinske odvodnje u ulici Gorana Šivaka        

               
	          
	1. Vijeće Mjesnog odbora Demerje raspravljalo je potrebu za rješavanjem oborinske odvodnje u ulici Gorana Šivaka od k.br. 43 do 59.
 
2. Vijeće predlaže da se u Plan komunalnih aktivnosti Gradske četvrti Brezovica u 2024. uvrsti akcija:

· izrada projektne dokumentacije za rješavanjem  oborinske odvodnje u ulici Gorana Šivaka od k.br. 43 do 59 prema potoku Močirad

3. Ovaj zaključak dostavlja se Vijeću Gradske četvrti Brezovica na daljnje postupanje.




Dovršeno u 19:10 sati.

KLASA: 024-08/24-003/2059
URBROJ: 251-13-11-8/003-24-2


Zapisnik vodila
Kamelia Antonia Pelikon



					Predsjednica Vijeća Mjesnog odbora Demerje
						                   Vesna Šantek

41. sjednice Vijeća Mjesnog odbora Demerje održane 10.  listopada 2024., u sjedištu Mjesnog 


odbora Demerje, Demerska ulica 33, s početkom u 18:00 sati.

